Henare PeeniPEENI HENARE (Labour—Tāmaki Makaurau): E Te Māngai o Te Whare tēnā koe ka noho tonu ahau ki roto i Te Reo Māori. E taku rata tūtahi e taku tiketike kua riro. E taku manawa kairākau e te kaiwhiu taiaha e te tohutohu tewhatewha e te patu paraoa e te mere pounamu e tōku tuakana e Awa e tika ana te kōrero a tō iwi a Ngāti Pūkenga "Hamuti wera niho tetē. Ka tetē ōu niho ki runga i te puke o Ruapekapeka ki roto i a mātau ko Kelvin ko Nanaia ko Pita ko Ria e noho mai nei. E tetē tonu ana ōu niho ki roto i ngā kupu o te pire e horahia ake nei. E te tuakana i a au e pānui atu ana i ngā kōrero kai roto i te pire ka kite atu ahau i ō tapuwae kai runga tonu i te mata o te whenua. He taonga he tapu o ngā waihotanga iho ki runga i te mata o te whenua e auē nei e tangi nei e mapumapu nei koutou o Te Pō haere haere haere! Ka whakahokia mai ngā rārangi kōrero ki a tātau e Te Whare tēnā tātau katoa! E tika ana te kōrero a tōku tuakana a Kelvin Davis e pā ana ki te wāhi whenua o Pakikaikutu. Ka hoki anō au ki ngā rā ō nehe ki te taenga mai o Te Waka o Mātaatua ki runga o Aotearoa e horahia ake nei. Anā koia rā anō tetahi o ngā hononga o Te Tai Tokerau ki a Ngāti Pūkenga e kōrerohia nei e tātau i te rā nei. E mōhio ana tātau ko te tupuna rongonui o Ngāti Pūkenga anā koia rā tērā ko te teina o Tūhoe-Pōtiki ki runga i Te Waka o Mātaatua! E mōhio ana tātau katoa i te hītori o taua waka kua riro atu ki a mātau o Te Tai Tokerau Te Waka o Mātaatua hei tiaki! Kia kaua e pōhēhē ngā uri o Mātaatua ka tīmata ka mutu anō ki roto i te rohe e whakataukītia nei mai i "ngā Kurī o Whārei ki …" ai kua wareware ahau! Ka riro atu ki roto i a Tauranga te roanga ake o Te Waka o Mātaatua ēngari ko tāku e kī atu nei mai i Ngā Kurī o Whārei atu ki Tākou ki roto i Te Tai Tokerau te takotoranga o Te Waka o Mātaatua i ēnei rangi. Kāti te tuituia tātau ki roto i ngā kōrero o tō tātau pire. Kua kaha kōrero Te Whare mō te āhuatanga o ngā kōrero kai roto i te pire. Ko te mea tuatahi ko te whiti kotahi rau mā toru clause 103 kua kaha kōrero nei Te Whare mō te āhuatanga ki te mana hoko tuatahi arā te right of first refusal. E tautoko atu ana au i tērā tūāhuatanga kia arohaehae e tēnei Whare me ngā rōia mōhio nei ki ngā nekehanga o tēnei tūāhuatanga kia kite atu i tetahi huarahi pai ake ki taku titiro ki ngā kupu kei roto i te pire. I te pire tuatahi o te rā nei i kōrero atu ahau mō tēnei tūāhuatanga te mana hoko tuatahi nē? Me te kī atu ko ngā whakapapa o Te Māori e kore e taea te wete! Ko ngā āhuatanga o te ture ka taea te wete! Nō reira ka tautoko ahau i te whakatau o Te Whare o ngā mema o Te Whare ko Nanaia Mahuta ko Catherine Delahunty. Rongo atu ahau i te kōrero a Tutehounuku Korako e tautoko atu ana i tērā tūāhuatanga. Ko ahau anō tēnā e tautoko atu ana! Ki te wahanga tuatahi o te pire! Kua kōrero atu ahau mō te āhuatanga o te whakapapa kore e taea te wete kore e taea te karo ēngari i te ture a Te Pākehā ka taea te wetewete. Ko ngā whakapapa me ngā hītori ka rārangihia ki roto i te pire tēnei e tautoko atu ana i ngā uri o Pūkenga i ngā uri a Kūmaramaoa ngā uri a Rongopoipoia. E tautoko atu ana au kia riro ki a rātau te whakapāha a Te Kāwanatanga ka riro ki a rātau ngā āhuatanga katoa kai roto i te wahanga tuatahi o tēnei pire. Huri tū atu ki te wāhanga tuarua o te pire. Ko tetahi o ngā āhuatanga pai te kite atu ki roto i tēnei pire anā ko te manatū ā ko te tikanga o Te Manatū Ahu Matua he aha rā tēnā? Anā ko te primary industries tēnā nē? Ko te primary industries he mea tēnā te kite atu ki roto i tēnei pire te kī atu te tohutohu ki Te Manatū Ahu Matua mō ngā take hao ika mō ngā take mātaitai ki roto i ngā rohe kua whakaritea mō Ngāti Pūkenga ki roto i te pire nei e tika ana hei tohutohu i Te Manatū Ahu Matua te mahi ngātahi me Ngāti Pūkenga me ngā tāngata katoa o Tauranga Moana ki te whakarite ki te whakapakari ki te hauhake i ngā hua me ngā tini o Tangaroa ki roto o Tauranga Moana. Nō reira he mea pai tēnā te kite atu ki roto i te wahanga tuarua o te pire. Huri tū atu ki te wāhanga tuatoru o te pire kua kōrero mai ētahi o Te Whare i te rahi o te pūtea ka riro atu ki a rātau. Ka kōrero mai i te hiahia o Ngāti Pūkenga mō te āhua o te mana hoko tuatahi ki roto i wā rātau wāhi me te hiahia ka riro ki a rātau ngā whenua me ngā whare papai rawa atu o tērā rohe kia kaua e riro atu ki a rātau ko ngā tūmatakuru me ngā parakipere anake ki a rātau! Ka riro ki a rātau ngā wāhi whai rawa! Ka āhei a Ngāti Pūkenga ki te kake ki ngā rangi ki ngā taumata e hiahiatia ana e rātau. Nō reira ka tautoko atu ahau i tērā tūāhuatanga me te hiahia kia hoki mai anō tātau katoa mō ngā nekehanga o te pire tae noa atu ki tōna tutukitanga ki roto i te pānuitanga tuatoru o te pire. Kāre au i te takaroa i ngā kōrero ēngari ki roto i te wahanga e whai ake nei mō te pire kāre e kore ka āta wetewete tātau i te whiti kotahi rau mā toru arā te clause 103 ki roto i te nohoanga o te Whare ki te āta wetewete i te pire ki roto i ngā marama e tū nei. Nō reira kāti ake i konei e Te Māngai o Te Whare me ngā āpiha ka kite atu ahau ki roto i Te Whare e whakarongo mai ana me Te Minita e kawe nei i te pire ki roto i tō tātau Whare. E mihi atu ana ki a tātau tēnā koutou katoa![Thank you Mr Assistant Speaker. I will remain speaking in the Māori language. To my stand-alone rātā tree my lofty one that has gone my wood consuming heart exponent of the taiaha instructor of the tewhatewha the whalebone patu the greenstone mere my elder sibling Awa the proverb of your Ngāti Pūkenga tribe is correct: "Hot faeces bared teeth". Your teeth bared on Ruapekapeka hill within us Kelvin Nanaia Pita and Ria sitting here. Your teeth are bared still in the words of the bill spread out here. Elder sibling as I was reading the accounts within this bill I saw your footprints are still there upon the face of the land. What you have left behind upon the face of the land is prized and sacred that you of the void cries laments and sigh repeatedly for go forth depart farewell! I bring the lines of the contribution back to us the House; acknowledgments to us all. The contribution by my senior colleague Kelvin Davis about the land at Pakikaikutu is correct. I go back once again to the days of ancient times to the arrival of the Mātaatua canoe upon Aotearoa spread out here. That then is one of the connections of the Far North to Ngāti Pūkenga we are talking about on this day. We know that the famous ancestor of Ngāti Pūkenga is indeed the younger brother of Tūhoe-Pōtiki on the Mātaatua canoe. We all know the history concerning that canoe that we of the Far North have the Mātaatua canoe and are looking after it. Descendants of Mātaatua must never think mistakenly that the region of the Mātaatua begins and ends in the region quoted in the saying: "From the dogs of Whārei to—". Oh gosh I have forgotten it. Tauranga can claim that the Mātaatua canoe was there for a longer period of time but I proclaim that from the Dogs of Whārei to Tākou in the Far North is the resting place of the Mātaatua canoe these days. Enough we must weave it into the commentary of our bill. The House has spoken out strongly about the feature of the comments in the bill. The first one is namely clause 103 and the House has strenuously debated the function of the right of first refusal. I endorse that circumstance and that it be critically analysed by this House and by lawyers who are knowledgeable in the movements of this feature to find a better way as I see it in the words in the bill. In the first bill today I commented on this function the right of first refusal—OK? I said that Māori genealogies can never be disconnected but aspects about law can be disconnected. Therefore I endorse the ruling of the House of the members the Hon Nanaia Mahuta and Catherine Delahunty. I heard the contribution by Tutehounuku Korako endorsing function. I am another one endorsing it as well. To the first part of the bill I have spoken about the aspect relating to the genealogy where it cannot be disconnected and cannot be evaded but Pākehā law can be dismantled. In regards to the genealogies and historical accounts listed in the bill I endorse these with the descendants of Pūkenga Kūmaramaoa and Rongopopoia. I endorse that they receive the Government's apology and all properties in Part 1 of this bill. I turn now to Part 2 of the bill. One of the positive aspects seen in this bill relates to the ministry and in particular to the code of the Ministry for Primary Industries and what indeed is that? They are the primary industries OK—a thing seen in this bill to advise the Ministry for Primary Industries on matters relating to fisheries shellfish and seafood in the regions considered for Ngāti Pūkenga in this bill which are appropriate for the Ministry for Primary Industries to advise and work collaboratively with Ngāti Pūkenga and all of the people of Tauranga to organise strengthen and harvest the seafood that Tangaroa the sea god offers in the sea of Tauranga. So that is a good thing to see in Part 2 of the bill. Turning to Part 3 of the bill where some members of the House have commented on the size of the funding that they will receive. They told us about Ngāti Pūkenga's desire to have the right of first refusal over their lands that they also wanted some of the better lands and housing of that area and that they do not end up with land covered by thorny shrubs and blackberry but end up getting places that are highly productive. Ngāti Pūkenga will be able to ascend the heavens and reach the levels that they want. And so I endorse that situation but I do want us all to come back for the movements of the bill until its conclusion in the third reading of the bill. I am not prolonging the contributions but without a doubt we will analyse the part that follows about clause 103 carefully in a sitting of the House to analyse the bill critically in the months to come. And so enough at this point in time Mr Assistant Speaker and officials that I can see listening in the House with the Minister who brought this bill into our House; I acknowledge us and you all.]Bill read a second time."